Giuseppe Zanardelli

Giuseppe Zanardelli (født 29. oktober 1826 i Brescia i kongedømmet Lombardia-Venetia i keiserdømmet Østerrike, død 26. desember 1903 samme stedInternettsiden til Italias deputertkammer besøkt 24. april 2014) var en italiensk politiker og nasjonalist (irredentist). Han var Italias statsminister fra 15. februar 1901 til 3. november 1903.Encyclopædia Britannica 1911 besøkt 24. april 2014

Zanardelli deltok i den italienske frigjøringskrigen men returnerte til Brescia etter tapet i Novara i 1849. I en periode underviste han i jus. Han ble mishandlet av østerriksk politi og da han ikke ville bidra til pro-østerrikske artikler i pressen, fikk han også forbud mot å undervise.

Zanardelli ble advokat i 1859 og samme år innvalgt i parlamentet. Han var i 1866 kongelig prefekt i provinsen Belluno. Han var arbeidsminister i Agostino Depretis kabinett 1876–77, innenriksminister i Benedetto Cairolis regjering 1878–81. Zanardelli ble justisminister i Depretis nye regjering 1881–83, men forlot denne da Depretis nærmet seg høyresiden og Europas sentralmakter.

Zanerdelli gikk på ny inn i Depretis regjering som justisminister da denne i 1887 oppga forbindelsen til høyresiden. Han fortsatte i samme embete i Crispis regjering til denne falt i februar 1891.  Han var i perioden 1891–94 deputertkammerets president, 1897–98 justisminister i Antonio di Rudinìs regjering og dannet selv regjering i februar 1901. Han gikk av på grunn av sykdom i oktober 1903.

 Referanser 

 Eksterne lenker 
 Biografi på internettsiden til Italias deputertkammer (italiensk)

Kategori:Italienske statsministre
Kategori:Personer fra Brescia
Kategori:Fødsler i 1826
Kategori:Dødsfall i 1903